[ca] És essencial assegurar alts estàndards de benestar en animals salvatges en captivitat, tant per motius ètics i legals, com per l'establiment i el manteniment de poblacions d'animals sanes i viables. L'objectiu general d'aquesta tesi fou l'estudi i l'avaluació del benestar en ungulats salvatges en captivitat, a partir de diferents estudis, en tres espècies d'ungulats: la gasela dorcas (Gazella dorcas), la daina (Dama dama) i la cabra salvatge (Capra pyrenaica). Els animals salvatges que es troben en captivitat afronten diferents situacions que els poden causar estrès crònic. La concentració de cortisol o de metabòlits de cortisol es considera un indicador per quantificar l'estrès en moltes espècies. En aquesta tesi, dos aspectes relacionats amb el benestar (l'estrès social i l'efecte dels visitants) s'han estudiat utilitzant indicadors de benestar basats en l'animal i relacionats amb el seu comportament i la seva fisiologia. Nivells elevats de comportaments agressius poden perjudicar el benestar causant dany físic i estrès crònic. Es va avaluar la sensibilitat del comportament social i de la concentració de cortisol en pèl en quatre grups de gaseles dorcas i es van trobar diferències significatives entre els grups pel que fa a la freqüència de comportaments socials negatius i a la concentració de cortisol en pèl. Això suggereix que els nivells de cortisol en pèl són sensibles a les diferències en l'estructura social de les gaseles dorcas. En ocasions, la presència dels visitants s'ha considerat causant d'un efecte negatiu en el benestar dels animals salvatges en captivitat. En un estudi sobre l'efecte dels visitants en daines i cabres salvatges, vam utilitzar com a indicadors de benestar l'expressió de comportaments de vigilància i les concentracions de metabòlits de cortisol en femta. Els resultats obtinguts a partir d'aquests indicadors eren contradictoris, suggerint que cal una aproximació multidimensional per tal d'assessorar el benestar correctament. Es va observar un augment en l'expressió de comportaments de vigilància quan hi havia més públic, però no es va veure un efecte negatiu en la concentració de metabòlits de cortisol en femta ni en cabra salvatge ni en daina. Finalment, es va desenvolupar i aplicar en cinc grups d'animals un protocol per l'avaluació del benestar en gaseles dorcas captives. El protocol incloïa 23 indicadors de benestar i va provar ser útil per detectar àrees de millora en tots els grups avaluats. El protocol presentat en aquesta tesi podria ser una eina pràctica per tots aquells centres que tenen gaseles dorcas i que volen controlar de manera rutinària el benestar dels animals sota el seu càrrec.

[en] Ensuring high standards of welfare in wild animals kept in captivity is essential for ethical and legal reasons, as well as for the establishment and maintenance of viable populations of animals in good health. The general aim of this thesis was the study and assessment of animal welfare in wild ungulates in captivity through the use of case studies in three different species of ungulates: dorcas gazelles (Gazella dorcas), fallow deer (Dama dama) and Spanish ibex (Capra pyrenaica). Wild animals kept in captivity face different situations that can cause chronic stress to the individuals. The concentration of cortisol or cortisol metabolites has been advanced as an indicator to quantify stress in many species. In this thesis, two different welfare issues (social stress and visitor effect) were studied using behavioural and physiological animal-based welfare indicators. High levels of aggressive behaviours can impair welfare by causing physical damage and chronic stress to the animals. The sensitivity of social behaviour and hair cortisol concentration was evaluated in four groups of dorcas gazelles. Significant differences between groups of gazelles were found in frequency of negative social behaviour and hair cortisol concentration, suggesting that hair cortisol levels are sensitive to differences in the social structure of dorcas gazelles. Visitor presence has been described on occasions as having a negative effect on the welfare of captive animals. Our study of the visitor effect in fallow deer and Spanish ibex used the expression of vigilance behaviours and the concentrations of faecal cortisol metabolites as welfare indicators. Conflicting results between these indicators suggested that a multidimensional approach is necessary in order to properly assess welfare. The visitor presence increased the expression of vigilance behaviours, but did not have a negative effect on the faecal cortisol metabolites concentration in Spanish ibex and fallow deer. Finally, a protocol for the assessment of welfare in captive dorcas gazelles was developed and applied to five different groups of this species. The protocol included 23 welfare indicators and it was found to be useful to detect areas for improvement in all groups assessed. The protocol presented in this thesis could be a useful tool for the centres that keep dorcas gazelles under their care and want to routinely check the welfare of the animals.